CELEX: 62021TN0079
Language: bg
Date: 2021-02-03 00:00:00
Title: Дело T-79/21: Жалба, подадена на 3 февруари 2021 г. — Ryanair и AMS/Комисия

29.3.2021   
            
            
               BG
            
            
               Официален вестник на Европейския съюз
            
            
               C 110/35
            
         
      Жалба, подадена на 3 февруари 2021 г. — Ryanair и AMS/Комисия
      (Дело T-79/21)
      (2021/C 110/39)
      Език на производството: английски
      
         Страни
      
      
         Жалбоподатели: Ryanair DAC (Суордс, Ирландия), Airport Marketing Services Ltd (AMS) (Дъблин, Ирландия) (представители: E. Vahida, F.-C. Laprévote, V. Blanc, S. Rating, и I. Metaxas-Maranghidis, адвокати)
      
         Ответник: Европейска комисия
      
         Искания
      
      Жалбоподателите искат от Общия съд:
      
                  —
               
               
                  да отмени Решение (ЕС) [2020/1671] на Комисията от 2 август 2019 година относно държавна помощ SA.47867 2018/C (ex 2017/FC), приведена в действие от Франция [в полза] на Ryanair и Airport Marketing Services (1); и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателите изтъкват шест основания в подкрепа на жалбата.
      
                  1.
               
               
                  Първо основание: ответникът нарушил членове 41 и 47 от Хартата на основните права на Европейския съюз, принципа на добра администрация и правото на жалбоподателите на защита.
               
            
                  2.
               
               
                  Второ основание: ответникът нарушил член 107, параграф 1 ДФЕС и не изпълнил задължението за мотивиране, посочвайки в поправка на обжалваното решение, че принципът на оператора в условията на пазарна икономика е неприложим, след като в предходно решение установява, че е приложим.
               
            
                  3.
               
               
                  Трето основание: ответникът нарушил член 107, параграф 1 ДФЕС, поради неправилното прилагане в обжалваното решение на критерия за „реална потребност“.
               
            
                  4.
               
               
                  Четвърто основание: ответникът нарушил член 107, параграф 1 ДФЕС, тъй като погрешно пренебрегнал нуждата от маркетинговите услуги на региона на Монпелие и летището.
               
            
                  5.
               
               
                  Пето основание: ответникът нарушил член 107, параграф 1 ДФЕС, тъй като не счел летище „Монпелие“ за получател на помощ.
               
            
                  6.
               
               
                  Шесто основание: ответникът нарушил член 107, параграф 1 ДФЕС, тъй като не доказал наличието на избирателност.
               
            
         (1)  ОВ L 388, 2020 г. стр. 1.